|  |  |  |
| --- | --- | --- |
| **Kriterij** | | **Bodovi** |
| **1** | **Veličina gospodarstva SO** | **Najviše 10** |
|  | Od 2.000 do 3.999 | 7 |
|  | Od 4.000 do 7.999 | 10 |
| **2** | **Dob nositelja/odgovorne osobe poljoprivrednog gospodarstva** | **Najviše 10** |
|  | Nositelj/odgovorna osoba PG-a na dan podnošenja Zahtjeva za potporu nije starija od 35 godina | 10 |
|  | Nositelj/odgovorna osoba PG-a na dan podnošenja Zahtjeva za potporu starija je od 35 godina i mlađa od 40 godina | 8 |
|  | Nositelj/odgovorna osoba PG-a na dan podnošenja Zahtjeva za potporu starija je od 40 godina | 5 |
| **3** | **Aktivnosti iz poslovnog plana imaju pozitivan utjecaj na okoliš** | **5** |
| **4** | **Aktivnosti iz poslovnog plana pridonose očuvanju postojećih ili stvaranju novih radnih mjesta** | **10** |
| **5** | **Broj stanovnika naselja u kojem se ulaganje provodi** | **Najviše 10** |
|  | Naselja unutar JLS-a u sastavu LAG-a do 499 stanovnika | 10 |
|  | Naselja unutar JLS-a u sastavu LAG-a od 500 do 999 stanovnika | 8 |
|  | Naselja unutar JLS-a u sastavu LAG-a od 1000 do 1999 stanovnika | 6 |
|  | Naselja unutar JLS-a u sastavu LAG-a od 2000 i više stanovnika | 4 |
| **NAJVEĆI MOGUĆI BROJ BODOVA** | | **45** |
| **PRAG PROLAZNOSTI** | | **18** |

**DODATNA POJAŠNJENJA KRITERIJA ODABIRA**

Da bi projekt unutar tipa operacije 1.2.2. Potpora razvoju malih poljoprivrednih gospodarstava (TO 6.3.1. PRR) bio prihvatljiv za dodjelu potpore, korisnik mora imati minimalno 18 bodova (prag prolaznosti).

**Kriterij odabira 1: VELIČINA GOSPODARSTVA SO**

Da bi nositelj projekta ostvario bodove po navedenom kriteriju mora dostaviti Potvrdu o ekonomskoj veličini poljoprivrednog gospodarstva, izdane od uprave Ministarstva poljoprivrede koje je nadležno za izdavanje potvrde o ekonomskoj veličini, nakon objave Natječaja te ovjerene i potpisane. Nositelj će si dodijeliti odgovarajuće bodove sukladno ekonomskoj veličini.

**Kriterij odabira 2: DOB NOSITELJA/ODGOVORNE OSOBE POLJOPRIVREDNOG GOSPODARSTVA**

Nositelj/odgovorna osoba PG-a ostvaruje bodove po ovom kriteriju ovisno o njegovoj dobi na dan podnošenja Zahtjeva za potporu, a dokazuje se datumom rođenja navedenom u važećoj osobnoj iskaznici.

**Kriterij odabira 3: AKTIVNOSTI IZ POSLOVNOG PLANA IMAJU POZITIVAN UTJECAJ NA OKOLIŠ**

Da bi nositelj projekta ostvario bodove po navedenom kriteriju, aktivnosti prikazane u poslovnom planu moraju se odnositi na obnovljive izvore i/ili uštedu energije. Najmanje 10% a najviše 30% aktivnosti prikazanih u poslovnom planu moraju se odnositi na obnovljive izvore i/ili uštedu energije kako bi se mogli dodijeliti bodovi prema navedenom kriteriju.

Pod obnovljivim izvorima energije za ovaj natječaj podrazumijevaju se:

- kupnja i/ili ugradnja solarnih sustava isključivo na građevine (objekte) koje su namijenjene poljoprivrednoj proizvodnji i/ili preradi proizvoda iz Dodatka I Ugovora o funkcioniranju EU (Prilog II. – Popis poljoprivrednih proizvoda)

- kupnja i/ili ugradnja solarnih sustava za potrebe rada mehanizacije, strojeva i opreme koja je namijenjena poljoprivrednoj proizvodnji i/ili preradi proizvoda iz Dodatka I Ugovora o funkcioniranju EU (Prilog II. – Popis poljoprivrednih proizvoda), npr. solarni sustavi za električni pastir u stočarskoj proizvodnji, solarni sustavi za pumpu za navodnjavanje.

Ukoliko je u poslovnom planu navedena aktivnost kupnje i/ili ugradnje samo solarnog sustava, vrijednost navedenog se uzima za izračun uvjeta *„Najmanje 10% a najviše 30% aktivnosti prikazanih u poslovnom planu moraju se odnositi na obnovljive izvore i/ili uštedu energije“.* Ukoliko su u poslovnom planu kao aktivnosti navedene kupnja električnog pastira i solarnog sustava za njegovo napajanje, kupnja pumpe za navodnjavanje i solarnog sustava za njezino pokretanje, vrijednost električnog pastira i solarnog sustava za njegovo napajanje kao i vrijednost pumpe za navodnjavanje i solarnog sustava za njezino pokretanje uzimaju se za izračun uvjeta *„Najmanje 10% a najviše 30% aktivnosti prikazanih u poslovnom planu moraju se odnositi na obnovljive izvore i/ili uštedu energije“.*

- kupnja i/ili ugradnja dizalica topline isključivo za građevine (objekte) koje su namijenjene poljoprivrednoj proizvodnji i/ili preradi proizvoda iz Dodatka I Ugovora o funkcioniranju EU (Prilog II. – Popis poljoprivrednih proizvoda)

- kupnja i/ili ugradnja sustava za grijanje na biomasu za potrebe grijanja građevina (objekata) koje su namijenjene poljoprivrednoj proizvodnji i/ili preradi proizvoda iz Dodatka I Ugovora o funkcioniranju EU (Prilog II. – Popis poljoprivrednih proizvoda) npr. plastenici/staklenici, objekt za proizvodnju gljiva.

Pod uštedom energije za ovaj natječaj se podrazumijeva kupnja i po potrebi ugradnja isključivo nove poljoprivredne mehanizacije, strojeva i opreme u svrhu poljoprivredne proizvodnje i/ili isključivo nove opreme u svrhu prerade proizvoda iz Dodatka I Ugovora o funkcioniranju EU (Prilog II. – Popis poljoprivrednih proizvoda).

Kada je poslovnim planom predviđena aktivnost nabava nove poljoprivredne mehanizacije, strojeva i opreme u svrhu poljoprivredne proizvodnje i/ili nove opreme u svrhu prerade proizvoda iz Dodatka I Ugovora o funkcioniranju EU (Prilog II. – Popis poljoprivrednih proizvoda) čija vrijednost je ispod 10%, a iznad 30% aktivnosti prikazanih u poslovnom planu, nositelj tada ne može ostvariti bodove po navedenom kriteriju odabira br.3.

Ukoliko je u poslovnom planu naznačena kupnja više komada nove poljoprivredne mehanizacije, strojeva i opreme u svrhu poljoprivredne proizvodnje i/ili više komada nove opreme u svrhu prerade proizvoda iz Dodatka I Ugovora o funkcioniranju EU (Prilog II. – Popis poljoprivrednih proizvoda), za izračun uvjeta *„Najmanje 10% a najviše 30% aktivnosti prikazanih u poslovnom planu moraju se odnositi na obnovljive izvore i/ili uštedu energije“,* uzimaju se vrijednosti sve navedene poljoprivredne mehanizacije, strojeva i opreme u svrhu poljoprivredne proizvodnje i/ili nove opreme u svrhu prerade proizvoda iz Dodatka I Ugovora o funkcioniranju EU (Prilog II. – Popis poljoprivrednih proizvoda).

**Kriterij odabira 4: AKTIVNOSTI IZ POSLOVNOG PLANA PRIDONOSE OČUVANJU POSTOJEĆIH ILI STVARANJU NOVIH RADNIH MJESTA**

Udovoljavanje ovom kriteriju nositelj projekta će dokazati potvrdom o prijavi na HZMO i/ili Ugovorom o radu i/ili preslikom Rješenja Porezne uprave. Otvaranje radnog mjesta, u smislu ovog Natječaja, treba izvršiti prije podnošenja zadnjeg Zahtjeva za isplatu, te ga treba zadržati pet (5) godina nakon isplate zadnje rate.

FTE (eng. Full Time Equivalent), odnosno ekvivalent punog radnog vremena jest podatak koji se odnosi na broj zaposlenih s kraćim od punog radnog vremena u ekvivalentu broja zaposlenih s punih radnim vremenom. (npr. dvije osobe od kojih svaka radi pola radnog vremena prikazuje se kao jedna u ekvivalentu punog radnog vremena (0,5+0,5=1)).

Izračunati broj zaposlenika uvijek mora predstavljati cijeli broj.

Aktivnosti iz poslovnog plana koje pridonose stvaranju novih radnih mjesta jesu one koje pridonose samozapošljavanju nositelja projekta s osnova poljoprivredne djelatnosti ili povećanju broja zaposlenih na poljoprivrednoj djelatnosti.

U poslovnom planu opisnom dijelu na pitanje br. 10 „Opis Vašeg budućeg poslovanja“ potrebno je opisati trenutnu situaciju u vezi zaposlenika, postojeću organizacijsku strukturu (uključujući i broj zaposlenika), te eventualne izmjene radne strukture (uključujući i eventualne promjene u broju zaposlenika) uzrokovane ulaganjem koje je predmet Prijave nositelja projekta.

**Kriterij odabira 5: BROJ STANOVNIKA NASELJA U KOJEM SE ULAGANJE PROVODI**

Nositelj projekta će po ovom kriteriju ostvariti bodove ovisno o broju stanovnika naselja u kojem se ulaganje/aktivnost iz poslovnog plana provodi.

Da bi nositelj projekta ostvario bodove po ovom kriteriju mora u Poslovnom planu (tablični dio) u dijelu „Akcijski i financijski plan projektnih aktivnosti“ kod „Lokacije ulaganja“ osim katastarskog ureda i katastarske općine naznačiti i katastarske čestice/ARKOD parcele i naziv naselja u kojem se katastarske čestice nalaze.

Kao dokaz tome dostavlja se Potvrda o teritorijalnoj pripadnosti katastarske čestice izdana od Državne geodetske uprave iz koje je razvidno na području kojeg naselja se nalazi pojedina katastarska čestica.

Ukoliko se ulaganja/aktivnosti iz poslovnog plana provode na području više naselja koja ne pripadaju u isti rang naselja po broju stanovnika, naseljem u kojem se ulaganje provodi smatrat će se naselje u kojem je sjedište poljoprivrednog gospodarstva upisanog u Upisnik poljoprivrednika.

Nositelj projekta koji u poslovnom planu navodi aktivnost kupnje ili zakupa poljoprivrednog zemljišta nije obvezan navesti katastarsku česticu koja je predmetom kupnje ili zakupa ukoliko mu ista nije poznata, već samo katastarsku općinu u kojoj namjerava istu kupiti ili zakupiti. U tom slučaju ostvarit će se bodovi za naselje u kojem je sjedište poljoprivrednog gospodarstva upisanog u Upisnik poljoprivrednika.

Ako nositelj projekta ne navede i katastarske čestice/ARKOD parcele i naziv naselja u kojem se čestice nalaze neće ostvariti bodove po ovom kriteriju. Iznimka su prihvatljive aktivnosti broj 3, 8 i 9 iz točke 3.2. LAG natječaja.

**DODATNI KRITERIJI IZ LRS-A:**

**Dodatni kriterij odabira 1**: ***PREDNOST IMA PRIJAVITELJ ČIJI PROJEKT DOPRINOSI STVARANJU VEĆEG BROJA RADNIH MJESTA*** – vrijedi isto kao za glavni kriterij broj 4.

**Dodatni kriterij odabira 2**: ***PREDNOST IMA PRIJAVITELJ ČIJE SE ULAGANJE PROVODI U NASELJU SA MANJIM BROJEM STANOVNIKA*** - vrijedi isto kao za glavni kriterij broj 5.

**Dodatni kriterij odabira 3:** ***PREDNOST IMA PRIJAVITELJ KOJI JE PRVI (DAN, SAT, MINUTA, SEKUNDA) PODNIO PRIJAVU PROJEKTA NA LAG NATJEČAJ****.*

Utvrđivanje prednosti prijavitelja obavlja se usporedbom datuma odašiljanja s poštanskog žiga na paketu/omotnici u kojoj je podnesena prijava. Ukoliko datum odašiljanja nije moguće iščitati sa paketa/omotnice u kojem je dostavljena prijava isti će se ispisati sa internet stranice Hrvatske pošte i alata za praćenja poštanskih pošiljki (<https://www.posta.hr/tracktrace.aspx>).

Kriterij 1. ima najveću važnost, što znači da će se kriterij 2. primjenjivati samo ukoliko prijavitelji i po kriteriju 1. budu imali jednak broj bodova. Kriterij 3. primjenjivati će se ako i po kriteriju 2. budu imali jednako bodova. Ako dvije ili više prijava projekata i nakon takve provjere imaju isti broj bodova i isto vrijeme podnošenja prijave, provest će se postupak izvlačenja slučajnim odabirom u prisutnosti javnog bilježnika.